讀顧況歌行
作者：貫休
朝代：唐

paragraphs: 雪泥露金冰滴瓦，楓檉火著僧留坐。
忽覩逋翁一軸歌，始覺詩魔辜負我。
花飛飛，雪霏霏，三珠樹曉珠纍纍。
妖狐爬出西子骨，雷車拶破織女機。
憶昔鄱陽寺中見一碣，逋翁詞兮逋翁札。
庾翼未伏王右軍，李白不知誰擬殺。
別，別，若非仙眼應難別。
不可說，不可說，離亂亂離應打折。